Горачићки епитафи: устаници
Горачићки епитафи: устаници преписи су епитафа са надгробних споменика у драгачевском селу Горачићи. Записи представљају драгоцена микро-историјска сведочанства која сведоче о житељима овог села током 19. века, осветљавајући бројне друштвене и животне околности.

Епитафи: 

 Овде почива раб божи
 ПЕТАР Јоксимовић
 житељ села Горачића
 који је ратовао са Карађорђем
 у првом устанку 1804 г.
 и у свима ратовима учествовао
 све до 1813. г.
 када је Србија од Турака пропала
 и он је из шанца на Делиграду
 наблизу Алексинца
 из шанца искочијо
 и кроз турски ланац пробијо
 те се опет спасијо па је 1815 г.
 са Милошем Обреновићем
 и осталим војводама на Чачку
 турке надбили и уз пут терајући
 млого турака до Белице потукао
 и доста оружија од турака
 задобијао које и данас стоји.
 Био је општински претседник 20 год.
 и свуда је прву реч водијо
 поживијо 85 год.
 (...)
 Сјеничића гробље

 Овде почива Раб Божи
 ЂОРЂЕ Веселиновић
 кои поживи 60: г
 а умре 27 М: у 1846
 Бог даму душу прости
 1816 лето
 Када е на Чачку
 народна слава синула
 и Србија са себе ланце скинула
 и ћаја пашина сила покисла
 и србија турке потисла
 тада е покојни Ђорђе
 допао од турских пушака 7 рана
 а поменуга каменорезац Дмитар
 и Лазар синови его своим трудом
 1867
 Ружичића гробље

 Зде почивает раб божи
 ВЕСЕЛИН Поповић
 престави се [на] 1813 лето
 жи[ви] 66 лета
 Сјеничића гробље

 Здје... ПЕТАР Гл[авоња]
 ж[иви] (...) л[ета].
 П[огибе] 1815 ле[та].
 Зимоњића гробље

 Зде МИЛУТИН...
 п[огину] 1815 ле[та].
 Ружичића гробље

 Оваи билег показује
 краброга Србина
 Милована Богићевића
 који поживе го[дина] 60
 умре 14: де[цембра] у 1852. години.
 Зимоњића гробље

Напомене

Извори 
 Маринковић Радован М; Зоран Маринковић, Момчило Стевановић, „Камени памћеници Горачића”, Библиотека општине Лучани - Гуча, Гуча, 2017.
Драгачевски епитафи
Горачићки епитафи